**ΔΕΛΤΙΟ ΤΥΠΟΥ**

Πραγματοποιήθηκε σήμερα (7/8/2023), ενώπιον του Δημάρχου κ. Αντώνη Ζερβού, η ορκωμοσία της νέας Τοπικής Συμβούλου Αγίου Νικολάου κ. Άννας Χαρουλάκη - Παπαθεοχαράκη (1η αναπληρωματική σύμβουλος της εν λόγω κοινότητας από τον συνδυασμό “Δικαίωμα στην πόλη”) η οποία καταλαμβάνει την θέση του παραιτηθέντος κ. Κωνσταντίνου Γωνιωτάκη.

Ο Δήμαρχος καλωσορίζοντας το νέο μέλος της τοπικής κοινότητας , εξέφρασε την πεποίθηση ότι η κ. Χαρουλάκη, θα μπορέσει στο διάστημα που απομένει να βοηθήσει την Τοπική Κοινότητα στις αποφάσεις που θα χρειαστεί να ληφθούν.

Προσδοκώ – τόνισε – μια πολύ καλή συνεργασία μαζί της, όπως και μ΄ όλο το συμβούλιο της τοπικής κοινότητας, με προτάσεις και παρατηρήσεις προς όφελος της κοινωνίας και των δημοτών.